Noot is hinnerm Vorhang gewaat worre. Die Millwihler mit ehre dreckiche Audos warn uff Schleichfahrt dorch die Strooß, hänn do äbbes unne aus me Haufe rausgezoche un glei widder falle gelosst, dort was annres, wu en Zwädder grad weggschmisse ghatt hot, uffghowe un in ehrm Kofferraum vekruuschelt. Endlich, s war schunn nooch de Zehne un zimmlich duschber, hot e sauweres Audo ghalde. De Fahrer  er hot ach nät so primidiv ausgsähne wie die vorhär, jedefalls hot däss die Schwichermudder  gemäänt  hot sich de Kricke beguckt, hot se rumgedreht un noch emol rum - un dann hodder se mitgenumme. Die war märr los!